stanford-oval/wikipedia huggingface dataset:
צורן דו-חמצני
כימיה

שכבה דקה מאוד (כ-ננומטר) צורן דו-חמצני הנקראת "תחמוצת טבעית" נוצרת על פני השטח כאשר צורן נחשף לחמצן (או אוויר). טמפרטורות גבוהות וסביבות עשירות בחמצן משמשות לגידול מבוקר של שכבות של צורן דו-חמצני על פני הצורן.
צורן דו-חמצני נתקף על ידי חומצה הידרופלואורית (HF). חומצה זו משמשת לסילוק או לטבוע תבניות בצורן הדו-חמצני בתעשיית המוליכים למחצה.
ניתן לחזר צורן דו-חמצני לצורן על ידי פחמן
פלואור מגיב עם צורן דו-חמצני והתוצרים הם SiF4 וחמצן, החומר לא יגיב עם הלוגנים אחרים (Cl2, Br2, I2).
החומר מגיב עם חומצה הידרופלואורית בתגובה:

 6HF+SiO_{2}\to H_{2}SiF_{6}+2H_{2}O

כך משמש HF להסרת שכבת התחמוצת מהצורן בתעשיית המיקרואלקטרוניקה וכן לאיכול זכוכית סיליקטית.
צורן דו-חמצני מגיב עם בסיס מרוכז חם או בהידרוקסידים מותכים לקבלת תוצר מסיס בתגובות דוגמת:
SiO_{2}+2NaOH\to Na_{2}SiO3+H_{2}O
צורן דו-חמצני מגיב עם תחמוצות מתכת שונות ליצירת זכוכית.
הערות שוליים

↑  Bersch, Eric. "Band offsets of ultrathin high-k oxide films with Si". Phys. Rev. B. 78: 085114. doi:10.1103/PhysRevB.78.085114.
| --- | --- |
בקרת זהויות :  BnF: cb11967421v (data)  GND: 4077447-8  LNB: 000106677
צמח צדק (ספר)

ערך זה עוסק בספר צמח צדק. אם התכוונתם למחבר הספר, ראו .
| --- | --- |

שו"ת צמח צדק, מהדורה ראשונה, וילנא, ה'תרל"ב
 מידע כללי
 מאת:  הצמח צדק
 שפת המקור:  לשון הקודש
 סוגה:  ספרות תורנית - הלכה
 הוצאה
 הוצאה:  קה"ת
 תאריך הוצאה:  ה'תרל"ב - 1872
 קישורים חיצוניים
 מסת"ב:  מסת"ב 0-8266-5600-5
צמח צדק הוא שמם של סדרת ספרים בהלכה, שאלות ותשובות הלכתיות, פסקי דינים, וחידושים על הש"ס מאת רבי מנחם מנדל שניאורסון - האדמו"ר השלישי בשושלת אדמו"רי חסידות חב"ד. שם הספר רומז על שם המחבר (בכתיב המקובל בשפת היידיש) - "מנחם מענדל" בגימטריה "צמח צדק". משום שזהו חיבורו החשוב ביותר של המחבר נודע האדמו"ר בשם "בעל הצמח צדק", "הצמח צדק" או "אדמו"ר צ"צ".
מתשובותיו בהלכה שמר הצמח צדק העתק לעצמו והיה כורך אותם בכרכים. מהם אנו יודעים על י"ד כרכים של תשובות שכרך. מהם שרדו תשעה כרכים. שתיים נמצאים בספריית חב"ד ושבע באוסף שניאורסון במוסקבה.
חלקי הספר

סדרת השו"ת כוללת מעל אלף תשובות מפורטות בהלכה תשובות שנכתבו אל רבנים ברחבי רוסיה הלבנה, ליטא ואוקראינה. תשובות אלו הן כנראה חלק קטן ממה שכתב המחבר במשך יובל שנים. הספרים מחולקים לפי ארבעת חלקי השולחן ערוך - אורח חיים, יורה דעה, אבן העזר וחושן משפט.
חלקי הספר > שו"ת

שו"ת אורח חיים - נדפס לראשונה בשנת תרמ"ד.
שו"ת יורה דעה - נדפס לראשונה בשנת תרל"ד בשלשה כרכים.
שו"ת אבן העזר - כרך ראשון נדפס לראשונה בווילנא בשנת תרל"א (1871) בדפוס ר' שמואל יוסף פין, וכרך שני בשנת תרל"ב.
חלק מהספרים נדפס גם בבית הדפוס של משפחת ראם.
שו"ת חושן משפט - נדפס לראשונה בהוצאת קה"ת בשנת תש"ו (1946) בעריכת הרבי מנחם מנדל שניאורסון מתוך כתב יד שהיה כנראה מוכן לדפוס והצנזורה בווילנא לא אישרה להדפיס, יחד עם מהדורת צילום של שאר החלקים עם הוספות, כולל שער המילואים חלקים א-ג.
שער המילואים חלק ד - יצא לאור לראשונה בשנת תשל"ח בעריכת הרב שלום בער לוין.
בשנת תשנ"ד (שלהי 1994) נסדרה כל סדרת הספרים מחדש ויצאה לאור במהדורה מתוקנת עם תשובות נוספות בעריכת הרב שלום בער לוין בהוצאת קה"ת.
שער המילואים חלק ה - באוסף שניאורסון הנמצא בספריית מוסקבה התגלו שבעה כרכים של תשובות בגוף כתב יד המחבר. רוב התשובות כבר נדפסו בסדרת השו"ת אך נמצאו גם תשובות שעדיין לא נדפסו. בשנת תשס"ט (2009) ערך לוין והוציא לאור בהוצאת קה"ת חלק זה תחת שם הספר המקורי "צמח צדק", הכולל תשובות חדשות שנמצאו בכרכים אלו.
חלקי הספר > פסקי דינים

פסקי דינים אורח-חיים - יורה-דעה - הוצאה חדשה (חמישית) עם הוספות, קה"ת ה'תשנ"ב.
פסקי דינים אבן העזר - חושן משפט - הוצאה חדשה (חמישית) עם הוספות, קה"ת ה'תשנ"ב. בסופו: חידושים על ש"ס וראשונים.
חלקי הספר > חידושים

חידושים על הש"ס - אליבא דהלכתא על המשנה ועל התלמוד, ראשונים ואחרונים ומסודר לפי השישה סדרי משנה. נדפס לראשונה בשנת תרל"ח. הוצאה חדשה עם חלק שני והוספות, קה"ת ה'תשנ"ה.
מפתחות - כרך של מפתחות עניינים, שמות, מקומות ותאריכים, ספרים, לוח התיקון ומבוא על כל הסדרה ערך והוציא לאור הרב לוין בשנת תשנ"ט (1999).
בחודש ניסן תשע"ה (2015) הודיעה הוצאת קה"ת כי מערכת "אוצר החסידים" שוקדת על עריכה מחדש של הסדרה שתכלול פיסוק וחלוקה לקטעים, הוספת מראה מקומות, ציונים למקורות נוספים וספרים אחרים הדנים בתשובות ובחידושים שבספר והיא תתחיל לצאת לאור בשנת תשע"ו.
בתמוז תשע"ח יצאו שני הכרכים הראשונים.
מבנה הסדרה

בשנת תקע"ח בערך התחיל הצמח צדק להשיב תשובות בהלכה, ובשנים הבאות היה מוסר חמיו האדמו"ר האמצעי שאלות שהיו מתקבלות אצלו לחתנו שישיב עליהם. לפעמים היו החסידים שואלים ישירות את הצמח צדק. פעם בשנה בערך, היה כורך את השאלות שקיבל יחד עם תשובותיו. בשנים מאוחרות יותר (תקצ"א ואילך) סידר שוב את תשובותיו במהדורה בתרא. עוד במשך שנות חייו נשרפו כמה מכרכים אלו והוא ערך כרכים חדשים.
את תשובותיו הוא כתב בשתי גרסאות: קצרה וארוכה. את התשובה הקצרה פסק-דין למעשה - שלח לשואל במיוחד כשהמענה היה דחוף. הוא גם רשם אותו בקיצור לעצמו. כמו כן הוא כתב תשובה ערוכה הכוללת דיון ונימוקים. בשוליה לפעמים הוסיף ראשי פרקים או תמצית מהדיון.
לפעמים כתב לאחר מכן א. מהדורה שנייה של התשובה. ב. תשובה מלוקטת מכמה תשובות.
פסקים בספר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. הלכה.
פסק שבגילוח הזקן (מבלי להשאיר זיפים) יש איסור משום לא ילבש גבר שמלת אשה (גם בגילוח עם מספריים).
בדיני איטר פסק שהולכים לפי היד החזקה ולא לפי היד הכותבת כמו שפסק סבו רבי שניאור זלמן מלאדי
פסק שהאוכל/ת בתשעה באב צריך לאכול שיעורים, כי כל דתקון רבנן כעין דאורייתא תקון (כל מה שתקנו חכמים תיקנו כעין הדין של התורה), ולכן דינו כיום כיפור[דרוש מקור].
הערות שוליים

↑  המחבר נקרא על שם ספרו - אדמו"ר צ"צ באתר ספריית חב"ד
↑  פיסקה זו נכתבה על פי מבואו של הרב שלום בער לוין לסדרת "צמח צדק" נדפס בצמח צדק מפתחות, קה"ת, ברוקלין תשנ"ט, עמודים 5 עד 13
↑  הספר כולל מעל אלף תשובות מפורטות
↑  אורח חיים, הוצאת קה"ת 1995
↑  שו"ת צמח צדק אבן העזר, , הוצאת קה"ת, 1995 באותיות מרובעות
↑  טקסט השאלות ותשובות, ההוצאה חדשה, באותיות מרובעות, של קה"ת 1995
↑  הודעה על הוצאת חלק המילואים החדש באתר חב"ד און-ליין
↑  הספר באתר היברו בוקס
 חידושים על הש"ס, הוצאה שלישית - תשנ"ה
↑  מפתחות לצמח צדק, באתר היברו בוקס
↑  חשיפה: חידושי אדמו"ר הצמח צדק במהדורה חדשה, באתר שטורעם, י"ד בניסן תשע"ה
↑  שו"ת צמח צדק סימן צ"ג.
↑  שו"ת הצ"צ, סימן ד,
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
קבוצות מזון

דגנים, קבוצת המזון הגדולה ביותר במדריכי תזונה רבים, כוללת שיבולת שועל, שעורה ולחם. עוגיות, לעומת זאת, מסווגים כמאכלים עתירי סוכר.
ירקות, קבוצת המזון השנייה בגודלה במדריכי תזונה רבים, מגיעים במגוון רחב של צורות, צבעים וגדלים.
קבוצות מזון הן אוסף של מזונות בעלי מאפיינים תזונתיים דומים או סיווג ביולוגי דומה. מדריכי תזונה בדרך כלל מחלקים את פריטי המזון לקבוצות שונות, וממליצים להקפיד לאכול מדי יום מנות שכוללות כל קבוצה ורכיבי תזונה חיוניים על מנת לצרוך תזונה בריאה.
קבוצות המזון הנפוצות ביותר במדריכי תזונה

פירות, לפעמים מסווגים יחד עם ירקות. דוגמאות לפירות כוללות בין היתר תפוחים, תפוזים, בננות, פירות יער ולימונים. פירות מכילים פחמימות, בעיקר בצורת סוכר כמו גם ויטמינים ומינרלים חשובים.
דגנים, שעועית, וקטניות, מסווגים לעיתים כדגנים. זו לעיתים קרובות הקטגוריה הגדולה ביותר במדריכי התזונה. דוגמאות לפריטים בקטגוריה זו כוללות חיטה, אורז, שיבולת שועל, שעורה, לחם ופסטה. דוגמאות לסוגים שונים של שעועית כוללים שעועית אפויה ופולי סויה, ואילו דוגמאות לקטניות כוללות עדשים וחומוס. גרגרים הם מקור טוב לעמילן נמצאים לעיתים רבות באותה הקטגוריה יחד עם פריטי מזון אחרים שעשירים בעמילן כמו תפוחי אדמה.
בשר, מסווג לעיתים כקטגוריית חלבון. במדריכי תזונה לרוב מומלץ להקפיד שלא לאכול יותר מדי בשר. דוגמאות לפריטים בקטגוריה זו כוללות בשר עוף, דגים, בשר הודו, בשר חזיר ובשר בקר.
ממתקים, מסווגים לעיתים כקטגוריית מאכלים עתירי סוכר ולעיתים מסווגים יחד עם שומנים ושמנים. במדיריכ תזונה לרוב מומלץ להקפיד שלא לאכול מעט מאכלים עתירי סוכר, אם בכלל, ולעיתים רבות קטגוריה זו מופיעה בנפרד מקבוצות מזון אחרות. דוגמאות לפריטים בקטגוריה זו כוללות סוכריות, משקאות קלים, שוקולד, וכו'.
ירקות, מסווגים במדריכי תזונה לעיתים יחד עם פירות. במדריכי תזונה בדרך כלל מומלץ במיוחד לצרוך מזון בקבוצת מזון זו. דוגמאות לפריטים בקבוצת מזון זו כוללות תרד, גזר, בצל, וברוקולי.
מוצרי חלב בדרך כלל נכללים בקטגוריה משנית במדריכי תזונה, אם הם קיימים בכלל. לעיתים הם מופיעים בנפרד מיתר קבוצות המזון. דוגמאות למוצרי חלב כוללות בין היתר חלב, חמאה, יוגורט, גבינה, שמנת וגלידה.
מים מסווגים באופן שונה במדריכי התזונה השונים - בחלקם ממדריכי התזונה לא מוזכרת בכלל קטגוריית מים, במדריכי תזונה אחרים מציינים קטגוריה זו בנפרד מקבוצות מזון אחרות, ובמדריכי תזונה אחרים קטגוריה זו מוצגת במרכז או כבסיס. דוגמאות לפריטים בקטגוריה זו כוללות תה, מיץ פירות, מיץ ירקות ואפילו מרק, ובמרבית מדריכי התזונה מומלץ לצרוך מים בשפע.
הערות שוליים

1 2 3 4 5 6 7  "The Australian Guide to Healthy Eating - Enjoy a Variety of Foods Every Day". Australian Government Department of Health and Ageing. אורכב מ-המקור ב-19 במרץ 2011. נבדק ב-3 ביוני 2011. {{cite web}}:  (עזרה)
1 2 3 4 5 6  "The eatwell plate". National Health Service. נבדק ב-3 ביוני 2011. {{cite web}}:  (עזרה)
1 2 3 4 5  "USDA's MyPlate". United States Department of Agriculture. נבדק ב-2 ביוני 2011. {{cite web}}:  (עזרה)
↑  "Eine runde Sache: Der neue DGE-Ernährungskreis". Deutsche Gesellschaft für Ernährung (בגרמנית). אורכב מ-המקור ב-2011-06-23. נבדק ב-11 ביוני 2011. {{cite web}}:  (עזרה)
↑  "Healing Foods Pyramid™ 2010". University of Michigan Health System. אורכב מ-המקור ב-5 ביוני 2011. נבדק ב-3 ביוני 2011. {{cite web}}:  (עזרה)
↑  "Recommendations for healthy, tasty eating and drinking for adults" (PDF). Swiss Society for Nutrition. אורכב מ-המקור (PDF) ב-2 בנובמבר 2011. נבדק ב-12 ביוני 2011. {{cite web}}:  (עזרה)
צ'ארלס רני מקינטוש

| --- | --- |

 לידה:  7 ביוני 1868 Townhead, הממלכה המאוחדת 
 פטירה:  10 בדצמבר 1928 (בגיל 60) לונדון, הממלכה המאוחדת 
 מקום לימודים:  בית הספר לאמנות של גלאזגו  Allan Glen's School 
 תקופת הפעילות:  1888–1928 (כ־40 שנה) 
 תחום יצירה:  אדריכלות, עיצוב 
 זרם באמנות:  תנועת האמנויות והאומנויות 
 יצירות ידועות:  Willow Tearooms, Scotland Street School Museum, Queen's Cross Church, בית הספר לאמנות של גלאזגו, Hill House 
 בן או בת זוג:  מרגרט מקדונלד (1900–?) 
 
צ'ארלס רני מקינטוש (באנגלית: Charles Rennie Mackintosh;‏ 7 ביוני 1868 – 10 בדצמבר 1928) היה אדריכל, מעצב ואמן סקוטי, חבר הזצסיון הווינאי. מוביל בארכיטקטורה מודרנית של המאה ה-20. גישתו האמנותית הייתה קרובה מאוד לתנועת 'הסימבוליזם' האירופית. אשתו הייתה האמנית מרגרט מקדונלד מקינטוש.
קורות חיים

צ'ארלס רני מקינטוש נולד ב-7 ביוני 1868 בגלאזגו, סקוטלנד. הוא היה הילד הרביעי במשפחה בת אחד עשר ילדים, לאביו, ויליאם מקינטוש, שהיה הפקיד הראשי והמפקח הראשי של משטרת גלאזגו ולאמו מרגרט רני מקינטוש.
בשנת 1878 כשרווח למשפחה היא עברה לפרוור דניסטאון שמחוץ לעיר. שם טיפח האב גינת ירק ושם ספג הבן לראשונה את הקשר לעולם הצומח. מקינטוש למד בבית ספר הציבורי ריד, Reid והשתלם באדריכלות במכון אלן גלן (Allan Glen's institution).
ב-1880 זכה במלגה של מסע לימודי לחקר הארכיטקטורה הקלאסית העתיקה. כשחזר עבד כמתלמד במשרדו של האדריכל ג'ון האצ'ינסון.
ב-1889 החל לעבוד כמתמחה בחברת קפי והנימון, Honeyman & Keppie, שם תכנן את הפרויקט הארכיטקטוני החשוב הראשון שלו, בית הראלד, מגדל פינתי למערכת העיתון "הראלד" בגלזגאו שהיום ידוע בשם "המגדלור" (Light House). במקביל למד בבית הספר לאמנויות של גלאזגו ושם ב-1892 פגשו מקינטוש וחברו ג׳יימס הרברט מקנייר גם הוא מתמחה בחברת הנימן וקפי זוג אחיות אמניות מרגרט ופרנסיס מקדונלד מקנייר. שלמדו גם הן באותו מוסד. הארבעה גילו שיש להם שפה אמנותית משותפת ושיתפו פעולה בפרויקטים עיצוביים רבים. "הארבעה" כך כינו אותם, היו דמויות בולטות בחבורת המעצבים שיצרו את סגנון העיצוב של גלאזגו.
מקינטוש נישא למרגרט ב-1900. לזוג לא היו ילדים. מקנייר נשא לאישה את אחותה פרנסיס שנה לפני כן.
ב-1904 לאחר שתכנן פרויקטים שזכו להצלחה נעשה מקינטוש שותף בחברה שנקראה מאז: הנימן, קפי ומקינטוש.
בשנת 1913 בעקבות מצב כלכלי קשה, גם החברה המשותפת נקלעה לקשיים. מקינטוש התפטר ופתח עסק משלו. כישלונות כלכליים ואולי גם שתייה ודיכאון גרמו לו לנטוש את האדריכלות ולעבור לציור נופים ופרחים בצבעי מים. הציורים נעשו פעמים רבות בשותפות עם רעיתו מרגרט כשסגנונם הופך לזהה. הזוג עבר לכפר סאפוק Suffolk שבוולברסוויק ב־1914. בשל מבטאו הכבד וטיוליו לאורך החוף הוא נחשד כמרגל גרמני וב-1915 אף נעצר. מסאפוק עברו לצ'לסי והתפרנסו ממכירת עיצובים ליצרני טקסטיל.
ב-1923 עברו לעיר חוף בדרום צרפת ליד הגבול הספרדי - פורט וונדרס, שם מזג האוויר היה חמים ונוח יותר והמחייה זולה יותר. בצרפת נטש מקינטוש לחלוטין את האדריכלות ועסק בציור בצבעי מים של נופים: נופים מהטבע וגם כאלה מעשה ידי אדם. הוא השאיר אחריו ציורים רבים של פורט וונדרס ושל רוסיון.
ב-1927 הזוג נאלץ לחזור ללונדון בגלל מחלתו של מקינטוש, סרטן הלשון, ממנה נפטר שנה לאחר מכן בגיל 60. על פי בקשתו האפר שלו פוזר בים התיכון מאחד הצוקים שצייר בפורט וונדרס.
השפעות וסגנונות

המאה ה-19 שמקינטוש נולד בה הייתה מאה של שינויים גדולים שמקורם היה במהפכה התעשייתית. גלאזגו, עיר הולדתו, הייתה כבר אז מפורסמת בתעשייה כבדה ובמספנות שלה שבהן נבנו אוניות קיטור מהגדולות של אותה תקופה. השינויים בטכנולוגיה והמעבר לייצור המוני גרמו לאמנים המעצבים שמקינטוש היה מהמובילים בהם, ליצור שפה גאומטרית פשוטה שתשרת לא רק את האסתטיקה אלא גם את הפונקציונליות, עיצוב פשוט שיותאם לאמצעי הייצור. השנים בהן היה יוצר פורה-עשרים השנים האחרונות של המאה ה-19 ועשרים הראשונות של המאה ה-20 אופיינו בתנועות מחאה אמנותיות שהחשובה ביניהן בבריטניה הייתה תנועת האמנויות והאומנויות בהנהגתו של ויליאם מוריס ובסגנונות חדשים שהבולט בהם הוא הארט נובו. ביצירותיו של מקינטוש בתחומי האדריכלות והאומנויות הדקורטיביות ניכרות ההשפעות של השניים בקישוט במוטיבים מהטבע, בעיצובים בעלי קווים פשוטים אורכיים וישרים, ובהתייחסות שווה לתכנון ולבניית כל הפריטים במבנה, החל מהחוץ-הקירות וכלה ברהיטים, בעבודות הזכוכית, באביזרים ובקישוטים. ברוח תנועת האמנויות והאומנויות מקינטוש גם ייחס חשיבות לקליגרפיה ופיתח סגנון מיוחד. גם השפעה יפנית (ג'פוניזם), שחילחלה לעולם האמנות לאחר שיפן נפתחה לסחר עם המערב, ניכרת ביצירותיו של מקינטוש. הוא העריץ את הסגנון היפני בגלל הצורות הפשוטות, החמרים הטבעיים והאיפוק של הפריטים לעומת הראוותנות והגודש בפרטים בסגנונות המסורתיים.
הסגנון של אסכולת גלאזגו בעבודות של "הארבעה", שמקינטוש היה הבולט והמוכר ביניהם, וגם בשל מקינטוש ואשתו, היה "נקי" ואלגנטי. במבנים, לבד מאבן הרבו להשתמש בזכוכית ובמתכות. הצבעים המועדפים היו שחור, לבן ומעט צבעי פסטל. הרהיטים בעלי אופי אבסטרקטי, קווים ישרים, מאונכים ומאוזנים וקישוט גאומטרי. הייחוד של מקינטוש היה בפרופורציות מיוחדות כמו הכיסאות השחורים עם משענות גבוהות במיוחד שמזוהים עם שמו. בעבודות היה שילוב בין סגנון מודרניסטי, פונקציונלי של זוויות ישרות וקווים פשוטים-למוטיבים דקורטיביים בקווים רכים בעיקר של פרחים בהשראת הארט נובו והג'פוניזם.. פרחים הוא מוטיב חוזר בקישוטים בעיקר ורד (שושנה) מסוגנן, שזכה לשם "שושנת מקינטוש". סגנון אסכולת גלאזגו הקיף עיצוב ארכיטקטוני, עיצוב פנים, רהיטים, טקסטיל ועבודות מתכת.
מבנים מפורסמים > בית הארלד

העיצוב הארכיטקטוני הראשון של מקינטוש 1895. הוספת מגדל פינתי עם גרם מדרגות מתגלגל לבית העיתון. לימים זכה המגדל בשם מגדלור (lighthuse). היום משמש מרכז חינוכי שמדגים את החיבור בין עיצוב ארכיטקטוני, פונקציונליות, כלכלה וחברה.
מבנים מפורסמים > בית הספר לאמנות של גלאזגו

התכנון שנעשה על ידי מקינטוש 1903 כשעבד בחברת קפי והנימון, תכנון שזכה בפרס הראשון נחשב היום לאחת מיצירות המופת הארכיטקטוניות בבריטניה. בניין אבן בסגנון סקוטי מסורתי עם חלונות זכוכית גדולים מלבניים לניצול האור, במסגרות ברזל שחור. מתחת לחלונות מעקה ברזל מעוצב בסגנון ארט נובו. בשותפות עם אשתו עיצב מקינטוש גם פריטי ריהוט: שולחנות, כונניות, ספרייה. פרנסיס הנרי ניוברי היה שותף לעיצוב המבנה. הבניין נפגע בשריפה אחת ב-2014 ושנייה ב-2018 וכיום נותר השלד החיצוני בלבד.
מבנים מפורסמים > בית התה "וילו" - Willow Tea Rooms

מקינטוש יחד עם אשתו מרגרט עיצבו לקייט קרנסטון שהייתה פטרון נדיב ונלהב שלו את הפנים של ארבעה בתי תה שלה, הראשון ברחוב ווילו נפתח ב-1903. בתי התה הם מהעיצובים המרשימים שלו:, קירות מקושטים במראות ובציורים, הכיסאות המיוחדים בעלי משענות גבוהות, עבודות סבכה, כלי אוכל מעוצבים, חדרים לנשים בלבן כסוף וורוד, לגברים-לביליארד ועישון בשחור, חדר סיני בצבעי אדום ירוק וכחול. בשנות ה-80 של המאה ה-20 נפתחו כמה בתי תה בעיצובי הפנים והריהוט המקוריים של מקינטוש שזוכים לפופולריות רבה. בתי התה מייצגים את התפישה של חדרים כעבודות אמנות.
מבנים מפורסמים > כנסית מקינטוש, כנסיית צלב המלכה - Queens Cross Church

ההזמנה לתכנון הכנסייה נמסר לחברת קפי והנימון ב-1896 והתכנון בפועל נעשה על ידי מקינטוש. הכנסייה נבנתה בסגנון הכנסיות הסקוטיות-סגנון גותי, גג עץ קמור, מגדל בסגנון ימי הביניים. חותמו של מקינטוש ניכר בפשטות הקווים, החלונות הגדולים יחסית לניצול האור, והקישוטים המסוגננים-קווים מפותלים ואלמנטים פרחוניים על הקירות והחלונות שהם אופייניים לארט נובו. הכנסייה נפתחה לשירות הציבור ב-1899.
מבנים מפורסמים > בית לחובבי אמנות - House for Art Lovers

תוכנן על ידי מקינטוש ב-1901.נבנה כשמונים שנה מאוחר יותר ב-1996 בפרק בלווסטון בגלזגאו. התכנון נעשה בעקבות תחרות שהוכרזה על ידי עיתון עיצוב גרמני למבנה מודרני וחדשני. חוקי התחרות היו נוקשים לגבי גודל החדרים, גרם המדרגות וגימור חיצוני. השופטים התרשמו מהמקוריות של מקינטוש וההתאמה בין פנים לחוץ.
מבנים מפורסמים > "בית ההר" - The Hill House

בית מגורים שנבנה בין 1902 ל-1904 בפרבר מערבי לגלאזגו, הלנסברו, למוציא לאור, וולטר בלקי walter Blackie. נחשב לאחת מהיצירות המרשימות והחשובות של מקינטוש. מבחוץ המבנה מאופיין באסימטריה המושלמת שלו, מפלסי גג בגבהים שונים, מינימום קישוטים, קירות אבן עבים, חלונות מלבניים, מייצג ארכיטקטורה סקוטית מסורתית. החוץ גברי, קשוח, הפנים: נשי, צבעוני, מואר, אלגנטי. אריחים וזכוכיות מקושטים באלמנטים מהצומח. מככבים בו כיסאות הסולם המפורסמים שלו. בגן: עצי פרי ומגרש טניס.
מיצירותיו של מקינטוש

כיסא הסולם של מקינטוש 1903
כסא גבה משענת, 1897' nehbyua
חדר התצוגה של רהיטי מקינטוש במוזיאון Kelvingrove, Glasgow
בית שנבנה על פי תוכניותיו של מקינטוש
רהיטים לחדר שנה בעיצוב מקינטוש
ציור בצבעי מים, מקינטוש, 1900
תוכנית חדר האוכל של בית האוהבים, 1901, מקינטוש
צילום של כנסיית צלב המלכה, כנסיית מקיטוש, 2012
"בית ההר" The Hill House
אלמנט קישוטי של מקינטוש
צילום של בי"ס ברחוב סקוטלנד שתוכנן על ידי מקינטוש, 2012
ציור בצבע מים של פריטילריה, מקינטוש, 1915
כלנית, צ'ארלס ומרגרט מקינטוש, 1915
הערכת האמן ותרומתו

היום אין עוררין על תרומתו הגדולה של מקינטוש לעיצוב ארכיטקטוני ולעיצוב פנים במעבר המאות ובתחילת המאה ה-20. אמני האוונגרד של אירופה העריכו את חדשנותו וכישוריו של מקינטוש כבר בחייו, עבודותיו הוצגו ב-1900 בתערוכה של תנועת המחאה האמנותית האוסטרית "הזצסיון הווינאי", וזו פיתחה בהשראתו שפה עיצובית הבנויה ממלבנים וקווים ישרים. העבודות הוצגו גם במינכן, בודפשט, דרזדן, וונציה ומוסקבה. בעיר הולדתו היו לו כמה פטרונים כמו הגב' קרונסון (בית התה) וולטר בלקי (בית ההר) שבעזרתם הצליח להפוך את דמיונו היצירתי למציאות, אבל העיצובים שלו זכו להשפעה ולהערכה בארצו רק כמה עשרות שנים לאחר מותו. היום מקינטוש נחשב לאחד מאבות הקלסיקה המודרנית. בזכות המבנים שלו גלאזגו הוכרה כאתר מורשת תרבות ב-1900. הכרזה שלוותה בתערוכה של עבודותיו של מקינטוש ואשתו במשך שנה. בית הספר לאמנות שתכנן הוכרז על ידי הממסד הארכיטקטוני לאחד מהבתים המצוינים-משובחים בבריטניה. המבנים שתכנן נפתחו לביקורי הציבור הרחב. בתי התה שלו משוחזרים ומתפקדים. במוזיאון העיצוב הסקוטי V&A, שנפתח ב-2018 בדנדי, שוחזר בשלמותו חדר האלון של בית התה שהיה בשעתו ברחוב אינגרם בגלזגאו.
ב-1996 נערכה במוזיאון המטרופוליטן לאמנות תערוכה רטרוספקטיבית של עבודותיו.
ראו גם

מרגרט מקדונלד מקינטוש
הערות שוליים

↑  Alan Senior, The Symbolic Art of Charles Rennie MacKintosh, The Theosophical Society in America, ‏May-June 2002 (באנגלית)
1 2  קטי חומיצר, מקינטוש צ'ארלס רני, באתר עמלנט
1 2  מרב שדה, מעצבי הפנים הגדולים, מקינטוש
↑  תולדות חייו, באתר .mackintosh-architecture.gla.ac.uk
↑  [https://www.charlesrenniemac.co.uk/start-here/margaret-mac-donald Margaret MacDonald
Who was Margaret MacDonald?], we love Charles Rennie Mackintosh (באנגלית)
1 2 3  רעיה אביבי, ענתיקס, משק בן שמן: מודן
↑  המגדלור, באתר thelighthouse.co.uk (ארכיון)
↑  תמונות
↑  ביה"ס לאמנות-תיאור
↑  Steven Brocklehurst, [www.bbc.com/news/uk-scotland-45019383 חדרי התה שהחזירו את מקינטוש לחיים], באתר .bbc.com
↑  Alyn Griffiths, [.https://www.dezeen.com/2018/06/08/willow-tea-rooms-150-charles-rennie-mackintoshs-interior-design חדרי התה-עיצוב הפנים המושלם של מקינטוש], באתר .dezeen.com, ‏8.6.2018
↑  כנסיית המלכה של מקינטוש, באתר mackintoshchurch
↑  .house for an artlover, /www.houseforanartlover.co.uk
↑  אטרקציות, באתר .glasgowmackintosh.com(הקישור אינו פעיל)
↑  מקינטוש צ'רלס רני, אדריכל סקוטי. מייסד הארט נובו בסקוטלנד
| --- | --- |
בקרת זהויות :  NLI: 987007507797905171  PLWABN: 9810683979405606  AGSA: 3403  BIBSYS: 1533887378278  BNE: XX1724126  BnF: cb11953809x (data)  CANTIC: a10116850  CiNii: DA04281025  GND: 118575929  ISNI: 0000 0001 0916 5379  KulturNav: 1d491c4f-6e1b-4b1d-b6c4-1c76e9b71dac  LCCN: n79109001  LNB: 000193781  MusicBrainz: d8c087d3-e0c6-44d1-a300-8306934cdd3c  NDL: 00448425  NGV: 3133  NKC: xx0015157  NLA: 35320010  NSK: 000514808  NTA: 068723172  RKD: 51782  SELIBR: 290285  SNAC: w63x8505  SUDOC: 027514463  Trove: 910457  ULAN: 500022117  VIAF: 74645185   WorldCat (עם VIAF): 74645185 
עיצוב לקישוט קיר, מקינטוש, 1896-7, סגנון ארט נובו
קארי מקלאוד

קארי מקלאוד (באנגלית: Carey McLeod; נולד ב-14 באפריל 1998) הוא אתלט ג'מייקני, זוכה מדליית ארד באליפות עולם באולם (גלאזגו 2024) בקפיצה לרוחק.
ביוגרפיה

מקלאוד למד באוניברסיטת קינגסטון בג'מייקה, לפני שעבר לאוניברסיטת טנסי.
ביוגרפיה > 2021

באולימפיאדת טוקיו שנערכה ביולי-אוגוסט סיים במקום 21 בקפיצה לרוחק בתוצאה של 7.75 מטר, ובמקום 24 בקפיצה משולשת בתוצאה של 16.01 מטר.
ביוגרפיה > 2023

באליפות העולם שנערכה בבודפשט שבהונגריה באוגוסט סיים במקום רביעי בקפיצה לרוחק בתוצאה של 8.27 מטר.
ביוגרפיה > 2024 > מדליית ארד באליפות עולם באולם

באליפות העולם באולם שנערכה בגלאזגו, הממלכה המאוחדת במרץ זכה במדליית ארד בקפיצה לרוחק בתוצאה של 8.21 מטר, אחרי מילטיאדיס טנטוגלו מיוון ומתיה פורלאני מאיטליה (8.22 מטר).
שיאים אישיים > אצטדיון

קפיצה לרוחק: 8.34 מטר (2021)
קפיצה משולשת: 16.40 מטר (2021)
שיאים אישיים > אולם

קפיצה לרוחק: 8.40 מטר (2023)
קפיצה משולשת: 17.17 מטר (2021)
קבוצות הבחירה של המחנות העולים

קבוצות הבחירה של המחנות העולים הוא שמה של תנועת הבוגרים של תנועת הנוער המחנות העולים.
בעבר הייתה קבוצות הבחירה תנועת נוער נפרדת שדגלה בחלוציות, סוציאליזם וציונות. פעילותה ההיסטורית היא היום חלק מפעילות תנועת הנוער המחנות העולים. המושג "קבוצות הבחירה" מתייחס כיום לכלל הבוגרים של תנועת המחנות העולים וקבוצות הבחירה ההיסטורית. חברי "קבוצות הבחירה של המחנות העולים" חיים בקבוצות שיתופיות במגדל העמק, בנוף הגליל, בבת ים, בראשון לציון, בקיבוץ נערן ובאילת. החברים בקבוצות השיתופיות עובדים בעיקר בחינוך, בין השאר במיזמים חינוכים וחברתיים של תנועת הבוגרים ובתנועת הנוער המחנות העולים.